Flora Devatine

Flora Devatine (født Aurima 16. oktober 1942 i Pari ved Tautira på Tahiti) er en franskpolynesisk poet. Hun har benyttet pseudonymet Vaitiare.

Devatine har arbeidet som spansklærer i skolen og også undervist ved Université française du Pacifique. Hun ledet litteraturmagasinet Littérama'ohi fra starten.«Flora Aurima-Devatine», Île en île, Lehman College, City University of New York.

Tidlig i forfatterskapet vektla hun kulturforskjellene i det franskpolynesiske samfunn, men har etter hvert blitt mer opptatt av likhet og styrken i kulturelt mangfold.Lal, Brij V. og Kate Fortune (red.): The Pacific Islands: An Encyclopedia, Honolulu: University of Hawai'i Press, 2000, s. 529. Hun er opptatt av «polynesisk bevissthet».

I 2017 ble hun hedret av Académie française med Prix Heredia for diktsamlingen Au Vent de la piroguière. Tifaifai.

Devatine er medlem av Académie Tahitienne – Fare Vāna'a.

 Referanser 

Kategori:Franskpolynesiske forfattere
Kategori:Personer fra Tahiti
Kategori:Fødsler i 1942